**Vážení rodičia, zákonní zástupcovia!**

Základná škola, Smetanov háj 286/9, 929 01 Dunajská Streda Vás žiada o súčinnosť pri prieskume, či je Vaše dieťa zo sociálne znevýhodneného prostredia. Preto Vás žiadame, aby ste zakrúžkovaním označili vetu, ktorá sa týka Vašej rodiny a následne vyplnený formulár zaslali na mail zs.riaditel@gmail.com.

Ďakujeme!

**Sociálne znevýhodnené prostredie** charakterizujú **aspoň tri** z nasledovných kritérií:

1. rodina, v ktorej dieťa žije, neplní základné funkcie – socializačno-výchovnú, emocionálnu a ekonomickú,

2. rodine dieťaťa sa poskytuje pomoc v hmotnej núdzi rodiny, resp. príjem rodiny je najviac vo výške životného minima,

3. aspoň jeden z rodičov resp. zákonných zástupcov dieťaťa je dlhodobo nezamestnaný, patrí k znevýhodneným uchádzačom o zamestnanie,

4. nedostatočné vzdelanie zákonných zástupcov – aspoň jeden z rodičov nemá ukončené základné vzdelanie alebo má len základné vzdelanie,

5. nevyhovujúce bytové a hygienické podmienky, v ktorých dieťa vyrastá – žiak nemá určené miesto na učenie, nemá vlastnú posteľ, nie je v byte zavedená elektrická prípojka, pitná voda, splachovacie WC,

6. vyučovací jazyk školy je iný ako jazyk, ktorým dieťa hovorí v domácom prostredí,

7. rodina dieťaťa žije v segregovanej komunite.

V prípade, že Vaše dieťa je zo sociálne znevýhodneného prostredia, po vyšetrení v CPPPaP štát mu bude prispievať na školské pomôcky.

Meno a priezvisko žiaka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trieda:\_\_\_\_\_\_\_\_\_

Meno a priezvisko zákonného zástupcu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tel.číslo zákonného zástupcu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_